OpenLLM-France/wikimedia huggingface dataset:
# Quenta quevren - An trede Chabistr varnuguent

| ◄ An eil Chabistr varnuguent. Penaus e ranquer en em burgi diouz an affectionou d’ar pec’hejou veniel | An trede Chabistr varnuguent. Penaus eo ret en em burgi diouz an affection d’an traou inutil ha dangerus | Ar pevare Chabistr varnuguent. Penaus e ranquer en em burgi diouz ar goal inclinationou ► |
AR c’hoariou, an ebatou, ar festou, an ajustamanchou, an divertissamanchou consideret enno o-unan ne dint quet droug, mæs indifferant, o veza ma ellont beza exercet-mad pe goual-exercet ; an traou-se cousgoude a so dangerus bepret, ha dangerussoc’h e c’hoaz en em attachi outo. Me lavar eta, Philotee, penaus peguement bennâc ma ve permetet c’hoari, ebata, en em ajusti, mont d’an divertissamanchou, asista er festou gant peb honestis ; cousgoude caout affection hac attaich ouz quemense a so un dra control d’an devotion ha meurbet noasus ha dangerus. Ober an dra-se ne de quet droug, mæs en em attachi ouz an dra-se a so droug. Domaich eo hada en douar eus hor c’halon affectionou quer vean ha quer sot-se : an dra-se a zeu da occupi plaç an affectionou-mad, ha da viret na zeu hon ene d’en em drei ouz traou-mad ha profitabl d’hor silvidiguez.
Evelse an Nazareanet gueichall en em abstene non pas hepquen diouz quement a alfe mezvi, mæs ive diouz ar ræsin memes. Ne de quet ma teuhe ar ræsin da vezvi un den, nemet abalamour ma zoa danger o tibri ræsin, na deuzie dezo ar c’hoant da efa guin ive. Ne lavaràn quet na ellomp en em servichout eus an traou dangerus-se ; mæs lavaret a ràn cousgoude n’hellomp jamæs lacât hon affection enno hep noasout d’an devotion. Ar c’harvet, pa en em guevont re lard, a zeu d’en em ecarti ha d’en em denna en o bojennou strouez, oc’h anaout ervat int carguet gant o lard en hevelep-fæçon na demaïnt quet e stad da redec buan, ma c’hoarfe dezo beza attaquet. Calon an den oc’h en em garga ivez eus an affectionou-se pere a so inutil ha dangerus, ne ell quet e guiryonez redec prontamant ha facilamant varzu e Doue, rac er poent-se eo e consist ar guir devotion. Evit guelet ar vugaligou oc’h en em affectioni hac oc’h en em doma varlerc’h balavennnet, den ne guef estrainch quemense, abalamour ma zint bugale ; mæs ha ne de quet un dra ridicul, p’evit lavaret guell, un dra deplorabl guelet tud great oc’h en em bressi hac oc’h en em affectioni varlerc’h bagatelezou quen indin evel ma zeo an traou am eus hanvet bremâ-souden, pere, ouspen ma zint inutil, hon laca e danger d’en em diregli ha da gundui ur vuez disordren oc’h o fourchu ? Ha rac-se, Philotee, e lavaràn deoc’h penaus e renquit en em burgi diouz an affectionou hac an attachou fall-se ; ha peguement bennâc na ve quet ato control d’an devotion ober an seurt exerciçou-se, cousgoude en em affectioni hac en em attachi outo a so bepret domachus dezi.
# Quenta quevren - Ar c’henta Chabistr varnuguent

| ◄ An uguentvet Chabistr. Ur brotestation gaer evit imprima en Ene ar resolution da servicha Doue, hac evit conclui an actou a binigen | Ar c’henta Chabistr varnuguent. Conclusion evit ar burgation guenta-mâ | An eil Chabistr varnuguent. Penaus e ranquer en em burgi diouz an affectionou d’ar pec’hejou veniel ► |
O Veza great ar brotestation-mâ, bezit attantif ha digorit diouscouarn ho calon, evit clevet a speret ar c’homsou eus hoc’h absolven pere a brononço e-unan Salver hoc’h ene asezet var an Tron eus e drugarez ebarz en Eê dirac an oll Elez hac an oll Sent, er memes amser ma teu ar Belec en e Hano d’hoc’h absolv amâ var an douar, en hevelep-fæçon ma teu an oll assamble-se eus ar re-eürus d’en em rejouissa o velet ar c’hraç-se deoc’h, ha da gana ar C’hantic Spirituel eus a ur joa pehini ne deveus quet e phar ; hac e roïnt oll ar poc a beoc’h hac a union d’ho calon goude beza lequeat e graç Doue.
Ah Doue, Philotee, peguen admirabl eo ar c’hontrat-se pe dre hini e rit un accord eürus ouz e Vajeste divin, pa zeut oc’h en em rei evel-se da Zoue, d’e c’hounit ha d’en em c’hounit hoc’h-unan ivez evit ar vuez eternel ! Ne rest mui deoc’h nemet sina a galon vad an act eus ar brotestation peini hoc’h eus great, ha tostaat goudese ouz an Auter da gommunia, eleach ma tui Doue ivez eus e goftez da sina ha da siella an absolven hoc’h eus recevet, hac ar bromessa pehini a ra deoc’h eus e Varados, oc’h en em lacat e-unan dre ar Sacramant evel ur c’hachet hac ur siel sacr var ho calon pehini a vezo ne-vezet-oll.
Er fæçon-se, a sonch din, Philotee, e vezo purget hoc’h ene diouz pec’het ha diouz an oll affectionou eus ar pec’het. Mæs evel ma teu an affectionou fall-se da sevel adarre facilamant en ene, abalamour d’hon infirmite ha d’hor c’honcupissanç, pehini a ell beza mortifiet hoguen non pas lazet na distruget endra vevomp amâ var an douar, me a roï deoc’h avisou, pere o veza pratiquet-mad, ho preservo hiviziquen diouz ar pec’het marvel ha diouz an oll affectionou anezàn, evit na allo jamæs caout plaç ebet en ho calon. Hac ec’his ma servich c’hoaz ar memes avisou evit en em burifia en ur fæçon parfetoc’h, e fell din, abarz o rei deoc’h, lavaret deoc’h un dra bennac var ar burete vrassoc’h ha parfetoc’h-se pe da hini e tefiràn ho cundui.
# Trouz an eost

| ◄ Ar c’hlanvour | Trouz an eost | Bennoz ar paour ► |
* En dremwel ar zav-heol, an oabl zo entanet,
* An heol, bue ar bed, zo o vont da zevel,
* Dirakan ar voren war an douar ledet
* A dec’h gant an avel…
* War ar maeziou an dud a zo war zav abred,
* An eost a c’hourc’hemen, outan eo red senti ;
* En holl diegezou e poanier stard meurbed,
* Bec’h zo war bep hini !
* Er parkou a glever moueziou ar vederien
* Ha trouz skanv ar filzier o vont dre an ed sec’h ;
* Zeblantout a reont bezan bepred laouen,
* Evurus ha dinec’h…
* Araok ma ’z eo ar gliz tec’het diwar an ed,
* Eo kroget ar c’hirri da sklokal en henchou ;
* Mont a reont buhan ha buhanoc’h bepred,
* Stank e vo o zroïou,
* Dreist da drouziou an de, a zeblant c’hoaz kousket,
* Mouez drant an dornerez a yud en eur franval,
* Ha skourje ar c’haser, us d’ar c’hezek savet,
* A glever o strakal !
* Hag a greiz holl ive hekleo an traouiennou
* A ve dihunet gant eun dornerez dre dân ;
* Houman eo ar gwellan ’touez ar mekanikou,
* He labour zo buhan.
* Ouz he c’hlevet an holl a chom gwall zouezet
* — Henvel eo ouz an Diaoul ! e lavar ar re-goz ;
* Enni e zo, marvad, ineou tud daonet…
* D’ei hon gwasan malloz !
* Hag evel testeni dimeus o fenn-kaled
* Ar re-goz a gemer ha c’hwistou, ha frailhou,
* Ar re-man a ziston, a zistag sec’h meurbed
* War al leur, a daoliou.
* An heol a zo uhel, trouz a zo tro war dro,
* Dre-holl e poanier stard a gorf hag a galon ;
* Na glever en pep lec’h nemed mekanikou
* O franval hag o son…
* Gant nerz kaled an de an drouz a vihana,
* An holl dornerezed eo goloet o mouez ;
* Dre an domder bervet ar vrud a bounera,
* Pep trouz zo digompouez…
* Dre ma tistan an heol ha ma tosta d’an noz
* Ar vue a zeblant hadveva dre ar bed,
* An drouz a zo reisoc’h dre al lann hag ar roz
* An eost a gerz bepred.
* Ha goude ar c’huz-heol, war eul leur diwead,
* E vo klevet trouziou an dudou o poanial ;
* Ar c’hirri marteze a skloko eur pennad,
* Ha peuc’h a vo raktal…
* Ar gliz war an douar pa vo tavet ar brud,
* Gant an denvalijen a gouezo sioul ha stank,
* Ha neuze, — poent e vo — e tiskwizo an dud,
* Braz, bihan, koz, yaouank.
* Ar bed ive, d’e dro, a ziskwizo neuze ;
* Warnan eun ezen flour a c’houeo gant dudi,
* Hag a gano d’an den eur zon a garante,
* A levenez, a spi…
* Ar maeziou gant miz eost da welet a zo koant,
* Pep hini a labour evit e vara-goanv ;
* Pep hini, daoust d’e boan, a zo seder ha drant,
* Rak eosti a zo skanv !
# Trouz ar meziou (Arvorig)

* 1
* An anjelus, eus lein an touriou,
* A nij war askel an avel :
* Bim baon lan la di ra di ra la lire !
* An heol a lintr, poent eo sevel. (bis)
* 2
* Al labourer war hent e barkou,
* Eur benveg gantan war e vrec’h,
* Gê tra la la, di ra di ra la lire,
* Vel an evned a gan dinec’h.
* 3
* Ar pôtr-saout ’n eur douch war e loened,
* A lak da drei beg e douchen :
* Klik, klak lan la, di ra di ra la lire,
* Ken a strak ekleo an draouien.
* 4
* Klevet a ra er roz alaouret,
* E vignon Per o c’haoukellât :
* « Tri o lo lé  di ra di ra la lire,
* Laouig, deus aman, deus timad »
* 5
* Prestik e sav trouz ha c’hoarzadeg
* Ar gannerezed war ar stank :
* Da gue dao lan la di ra di ra la lire,
* Laten ha kolvez a bil stank…
* 6
* Deut eo an hanv, koulz ar falc’hadeg,
* Ar prad a zo leun a vue :
* Din gue daon lon la di ra di ra la lire,
* Ar men a lem, ar bleun a goue…
* 7
* Da viz est e klever adarre,
* Pa lintr an heol bervus d’an nec’h :
* Frek, frek, lan la di ra di ra la lire,
* Ar falc’h o vont dre an ed sec’h,
* 8
* Ha d’ar goz-amzer, koulz an here,
* Chilaouet er park, el lanneg :
* Hop hei ! lan la di ra di ra la lire,
* Pôtr an alar hag e gezek.
* 9
* Dek eur a zon, setu koulz meren,
* Me a glev ar vatez vihan :
* « O hê, pôtred, di ra di ra la lire,
* Deut eo ar youd diwar an tan ! »
* 10
* Ha d’an eil gwech, ar wazed laouen
* A lez eun « ho » drant ha nerzus :
* Oh ! you hou hou ! di ra di ra la lire…
* Jistr ha youd kerc’h zo boued yac’hus.
* 11
* Hag evelse, tro pad an devez.
* Pa voug an heol ha pa lugern :
* Gê gê lan la di ra di ra la lire,
* Ar mêz a drid hag a dregern.
* 12
* Pep hini a boagn, gant levenez,
* Ken ma teu tô1iou ar c’hlaz noz,
* Daon… daon… lan la dira di ra la lire,
* Da c’hourc’hemen mont da repoz.
* KOULMIG-ARVOR.
# Tron ar C’hras

| ◄ Maro Jesus | Tron ar C’hras | Sikour hor Zalver ► |
"Emzivadez Lanhuon"
* 2.
* Jesus Krist eo ar vuez, an hent ar wirionez,
* N’euz nemert eun hanterour ’vit ar bec’herien gez.
* Lavaret eo bet ganthan d’an Tad ne zeuio den,
* Nemert dreiz-oun va unan, eun hent a zo hepken.
* 3.
* N’euz ket a zilvidigez, en hini all ebet
* Dindan an env n’euz hano, en touez an dud roet,
* Nemert hor Zalver Jesus, maro hag adbevet
* Dre veritou pehini kleomp beza zalvet.
* 4.
* Deuet pecherien ’r brasa, d’he dreid en em daolet,
* Tost d’al lec’h se n’euz nep den gant Doue kondaonet.
* Dirag holl enebourien, euz ifern hag a ved,
* Awalac’h vo lavarout: "goad Jesus kroaztaget."
# Trubuilho an dud dimezet

Oberennoù damheñvel pe handelvoù all zo ivez, gwelout Trubuillo ann dud dimezet.
| ◄ Ar Pried evel n’eus ket | Trubuilho an dud dimezet | Plac’hig Koad-Rouan ► |
* Eur plac’hig ’zo er c’hontre, eur plac’hig re friand,
* Eur plac’hig re friand,
* Deus laket n’he spered ar zonj dimezi re yaouank,
* Fan la dira, tra la la, Fan la dira, tra la la !
TRADUCTION. « — Il y a une fillette de la contrée, une fillette trop friande, — Une fillette trop friande, — Qui s’est mis en tête de se marier trop jeune — Fan la dira, etc
Chanté par M$^{me}$ le Borgne, Boharz. Phono Crocq.
* Etre Plouider ha Trelez,
* Me ’meus choazet eur vestrez,
* Ya, ar vrava, en eur ger,
* Eus a verc’hed Plouider.
TRADUCTION. — Entre Plouider et Trelez — J’ai choisi une maîtresse, — Oui, la plus belle, en un mot, — Des filles de Plouider.
Chanté par M$^{me}$ le Borgne, Boharz. Phono Crocq.
# Trubuillo ann dud dimezet

Oberennoù damheñvel pe handelvoù all zo ivez, gwelout Trubuilho an dud dimezet.
| ◄ Mates ar person | Trubuillo ann dud dimezet | Plac’hic Coat-Rouan ► |
Saouezet braz a em gavan o sonjal pegen buhan
Hec’h a ar merc’hed iaouanc euz ho fiijadur d’ho foam.
 Scuiz a vent o vea mad,
 En defaut luskellad,
 Na sonjont ket er boan, er res
 Hen eus siouas ! eur vagères.
Eur plac’h iaouanc da zimizi, fourdeliz en he langach:
— Foei ! ’mezhi, d’ar iaouankiz, ’n bâdan ket davantach ;
 Ann noz a gavan hir ha ien,
 Pa dishunvan, n’am eus den,
 En noz, da gozeal ganin,
 Da dremen ma chagrin.
Neuze ’c’h ai ar minor iaouanc a-eneb gant he gerent:
— Foeï ! ’mezhan, d’ar iaouankiz ! dimizi a zo poent ;
 Me n’am eus ket ma enor,
 O vea ’r giz-ma minor,
 Pa na ve ma zreo em chever,
 Bezan ozac’h ha mager.
’Benn nao miz goude ’vô dimêt, pe eun draïc neubeutoc’h,
’C’h ai ann ozac’h ’n he wele, o sonjal caout repoz.
 Scoï ’reï ar boan ’n costez he vroeg,
 Ma rinco mont da redec,
 Dre ma zo prez ha labour,
 Da glasq d’êhi eun tirebout.
Neuze ’c’h aïo da gichenn he guele, ’sco eun tol war he glinn :
— Sao al lec’h-ze, coz ampoezon, ha sao war da orinn,
 Pe mar na gares ket ober,
 Me ’scoï he benn gant ar voger,
 Kent ’get ma souffran kement-all
 A boan gant eun orinn fall !
Nac a baoue ma ’z on dimêt,
 Nec’h ha chagrin, ken n’am eus bet;
 Nec’h ha chagrinn, en peb giz,
 Gant keuz, allas ! d’am iaouankiz !
— Mad a-walc’h, coz ampoezon, eo arruët da dro ;
Da c’hened, da iaouankiz, ’zo couet war da voto :
 Ann noz a gavac’h hir ha ien,
 Ha pa dishunvac’h n’ho poa den...
 Brema, c’hui hi gav hirroc’h,
 Pa eo rèd d’ac’h branla ar c’hloc’h.
# Al Labouz bihan hag ann den

| ◄ Ar Giez-red hag he mignounez | Ar C’hi hag ar c’honikl  ► |
« Deuz, labousik, em c’haoued wenn, » Labousik koant a nij laouen, » Deuz da zibri greun, kuign ha mel ! » Ar bleunv zo e liou da askel » A vezo da wele, da neiz. » Deuz ’ta ! Hep paouez hed ann deiz » C’helli kana, kousket enn noz : » Labousik koant, me da c’hortoz. » Al labouz fur neuze d’ann den A lavaraz : — « Gwell eo gan-en » Nijal, kana dre ar c’hoajou, » Kousket a-zindan ann deliou, » Sellet enn Env oc’h ar stered » Bihan ’vel d-oun ha kaer er bed. »
 Gwell eo frankiz d’ann diouaskel  Evit eur gaoued leun a vel.
Bugale, tud diwar ar meaz, Setu lavar al labouz keaz, Al labousik n’en deuz netra Nemet he askel da nija, Nemet he gan da veuli Doue, Nemet he galoun, he ene Da garet he vamm hag he dad, Kement tra zo, kement zo mad ; D’ho karet c’houi, bugaleigou, Elez war barlen ho mammou. Ho mammou keiz, petra rafent Ho tioueret-c’houi ma rankfent ? Mervel, siouaz ! gant keuz ha doan War lerc’h ar vugale vihan Ho deuz ganet, ho deuz maget, Ha digant-ho a ve lamet. Petra rafac’h-c’houi hoc’h-unan, Bugale, mar kollfac’h ho mamm ? Diout-ho pell-pell ma vec’h kaset, Ha gant tud kriz ma vec’h stlapet Enn eunn toull doun hep sklerijen, Hep na ve den enn ho kichen ? Ar pez a ve great d’ho mammou, D’e-hoc’h ive, bugaleigou, Ann dra-ze rit d’al laboused
A vez gan-e-hoc’h dineisiet, Ha lakeet e kaouedou, Da vervel gant naoun ha gant riou. Ann dra-ze rit ha ne reoc’h ken, Goude klevet mad va c’helenn : — « Gant den e-bed ne vez karet » Bugale fall ann drouk spered. » Ann drouk a reomp d’ar re vihan » A gouez war hor penn hon-unan. » E gwirionez, Doue a zo leal, » Ne zigas mad d’ar re ra fall ; » Biskoaz digastiz ne lezaz » Nag ar muntrer, nag ar iuzaz. » Iud ar bugel, muntrer ann den » Gar ober poan d’eur geillenen » Diwar c’hoarzin, diwar c’hoari. » Hou-nez da zen ’n’eo kevridi ; » Rak pep labouz, gwezit er-vad, » Evit eunn dra-bennag zo great. » Evel d-hoc’h, en deuz gourc’hemen » Da viret er bed penn-da-benn. » Ar gourc’hemen-ze, bugale, » Ober vad ann eil d’egile, » A vez torret, o tineisia » Labousigou great da veva,
» Great da garet ha da viret » Na ve debret gant ar prenved » Ar greun a ra bara d’e-hoc’h. » Hiviziken ’ta, gant a reoc’h, » List anezho, pa’z int laouen, » Da gana kaer ho c’hanaouen ! » Bugale, tud, list anezho, » Ann Aotrou-Doue ho pennigo ! »
# Al Laër hac ar C’hy.

| ◄ Ar C’houlmet hac ar falcon. | Al Laër hac ar C’hy. | Ar Bley hac ar Vouïs.  ► |
* Eul laër d’ar c’hy roë bara
* O sonjal e tavje ontàn.
* Ar c’hy a lavaras : nebon,
* Mèn a anve da dromplezon :
* Eun tam bara, emeout, dal,
* Evit ma tavin a arzal ;
* Mæs n’em eus netra da ober
* Gant da zonezono dister.
* Var digare bara d’ar c'hy
* Te laëro qement so en ty.
* Sans moral.
* Ne zouget qet a fe ato
* Da gojou coant na da offro :
* Cals a roïo dec’h eur spillen
* Evit filoudi eun yjen.
# Al Labourerien

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Al labourerien (1846)
* Al labourerien (1867)
* Al labourerien (1883)
# Al Leön, an Oc’h hac ar C’hole.

| ◄ Ar Vran hac al louarn. | Al Leön, an Oc’h hac ar C’hole. | An Azen hac ar C’hy.  ► |
FABL 14.
Al Leön, an Oc’h hac ar C’hole.
Eul leön en e yaouanqis
A voe eun neubeut diavis ;
Dre ar rezon m’en devoa gred
Eun nombr bras a inimiet,
O veza bet cruel ha cri
Voe punisset en e gosni.
Ar penn-moc’h gue vaillantamant
A lamme gantàn gant e zant ;
An taro ne re qet cals guel,
En broude stard gant e gerniel.
An azen, o c’hoantâd ive
Chanch e ano a zidalve,
A re goassa aille d’e dro,
A dollio treid hac a gomso.
Al leön o huanadi
E teuas da gonzideri :
D’ar re m’am boa noazet guech-all
En just a rent din bremàn fall ;
Mæs ar re m’am boa sicouret
O deveus ma abandonet.
En guirione sod bras oun bet
Caout qement a inimiet,
Ha sottoc’h c’hoas bea fiet
Er re a greden mignonet.
Sans moral.
Pa vezi en prosperite
Ne gemer qet a ourgouil re :
Mar deu ar fortun da chanch faç,
Digant an oll e po disc’hraç ;
Hac an hini a po blesset
A denno venjanç e henep.
Item.
Tol evez, mignonet pa ri,
Pe autramant en em drompli.
Eus an dol hac er blijadur,
Er brosperite, a dra sur,
E ve mignonet evel re,
Mæs hini en adversite.
# Al Labouz tizet gant eur bir

| ◄ Al Leon, ar bleiz hag al louarn | Ar Giez-red hag he mignounez  ► |
Tizet enn he galoun gant eur bir askellek, Eul labouz o ouela war he stad truezuz, Dre ma wasae d’ezhan, a lavare doaniuz : — « Ha red eo e vemp-ni euz hor maro kiriek ! » Tud kriz, tenna a rit, euz plunv hon diou-askel, » Peadra d’hor lakaat diwar nij da vervel. » Arabad ober goap, wenn fall ha didruez, » Evel gan-e-omp-ni, gan-e-hoc’h a c’hoarvez. »
Etouez bugale ’nn dud ann hanter, pe war-dro, Da ganna ’nn hanter-all treujou keuneud a ro ;  Enn dro d’ezho euz stignet drouk. ’Pad ma vo daou zen beo, unan vo boed ar grouk.
# Al Lapoucetaër hac ar Voualc’h.

| ◄ Ar Paün hac an Eostic. | Al Lapoucetaër hac ar Voualc’h. | Ar Marc’h hac ar C’haro.  ► |
FABL 52.
Al Lapoucetaër hac ar Voualc’h.
Eun den voa o stigna e ret
Evit ma tapje lapoucet.
Ar voualc’h a bell a voele,
A c’houlenne : petra res-te ?
Al lapoucetaër a lare :
Eur gêr a vatissan aze ;
Ha qer qent ac’hane e c’ha
Pell dionte d’en em goacha.
Ar voualc’h credet en e fenn
A deuas mat d’ar voetaën
Pehini a oa tost d’ar ret.
Zouden avoalc’h e voe tapet.
Al lapoucetaër a redas ;
Ar voualc’h deàn a laras.
Eur gêr ar sort-màn batisset
Neubeut vo a citoyanet.
Sans moral.
Quistiono fall ha truach
A ra d’ar bobl cals a zomach.
# Al Leon, ar bleiz hag al louarn

| ◄ Ar Maro hag ann den koz toc’hor | Al Labouz tizet gant eur bir  ► |
Eul leon asik, isil, dre ma voa koz meurbed A felle d’ezhan kaout louzou oc’h ar gosni. Pa gomz eur roue-bennag, ne dalv netra d’omp-ni  Klask digarez e-bed,
Na lavaret d’ezhan ez eo dreist hor galloud. Eur perz fall e ve d’omp klask stourm oc’h eur seurt maout. Ar roue-man a c’halvaz e-touez pep rumm loened Louzaouerien e-leiz, hanvet medisined, A bep seurt anezho : ha re vad ha re fall. Ar re-man a voa stank, rouez voa ar re all. Setu o tont d’he gaout euz a bep korn ar vro Loened medisined, gant-ho louzou ’r maro. Gant-ho n’edo al louarn, emichanz, dre ’nn abek Ne gare ar re vraz ha ne voa ket lostek. Mad ar stal : Gwillou ’r bleiz, he douchen atao lemm, Flatrer ha fistouler, o kaout ann dro a flemm. Dispenn ra he vignoun a zo choumet er gear Da gousket, eme z-han, goude dibri eur iar. — « Pa vez bouroun he gof, ne ra forz euz a zen. » — « Euz a zen ? eme ’l leon ; mad ! mad ! brema zouden » Ra vo c’houezet ann tan war-n-han, ma na deu ket ! » Dont a ra diwar er, hag o veza klevet Edo ar bleiz iuzaz o c’hober he voutou : — « Aoun am beuz, eme z-han, n’ho pet klevet, aotrou,  » Gevier diwar va fenn  » Evid-hoc’h pa bedenn, » Ha na venn bet e gaou diraz-hoc’h tamallet ? » N’edounn gant ar re all, pa’z int deut d’ho kwelet.  » Eat voann, pell dioc’h ama,
» ’Vid hoc’h, aotrou, da bardouna.  » Em zroiou-pell em beuz komzet  » Oc’h tud gwisiek ha fur meurbed. » Laret em beuz d’ezho ho poa eur gwall stropad, » Edoc’h war an diskar. » — « Setu neuze, a-vad, » Eme ann desketa, petra zo da ober : » O veza ma’z eo koz, en deuz ezomm tomder » Da nevezi he c’hoad, da zont kre ha seder. » Lakit war-n-han dioc’h-tu kroc’hen eur bleiz kignet, » Gwad hag all, tomm bero, ar c’henta vo kavet. » Da barea dioc’h kosni eo eul louzou dispar, » Eme ’r medisin-ze, ar brasa war ann douar. » Setu ama Laouik a zo mad he groc’hen » D’ho kolei kil ha troad, evel eur zoudanen. »  Kelenn al louarn voe kavet mad :  Ar bleiz war he liven lakeat,  A voe rak-tal diskroc’hennet,  Goude freuzet ha dispennet.  Gant he gik al leon a goaniaz,  Gant he groc’hen en em c’holoaz.
Setu, tostennerien, penaoz vezit paket ! O floura ar re vraz, n’ankounac’hait biken Ann drouk a rit d’eunn all, el leac’h ma n’ema ket  Evit en em zifenn,
Ann drouk-ze war-n-hoc’h-hu a zilammo eunn deiz ; C’hoarvezout rai gan-hoc’h ker gwaz ha gant ar bleiz.
Ann teod laben aliez d’he dro a vez flemmet,  Pa na vez dispennet.  Gwella zo eo tevel Ha lezel ar gevier da vont gant ann avel.
# Al Leoun hag al Loan gornek

| ◄ Ar C’haz hag ar Marmous | Al Leoun hag al Loan gornek | Mac’harit ar C’herc’h neiz ► |
Eur mintinvez, eul loan kornek
O redek a dreuz al lannek,
A bistigaz kostou eul leoun.
Hema ’ gav eun dra difesoun
Beza toulgovet e’r c’hiz-se.
« Penaos, emezhan ha n’oun-me ket Roue ?
» Ni velo hag hiviziken
» E chommo c’hoaz e’n hor c’hichen
» Korn na biskorn ? Rak mar chomm
» Ar zouben a vezo tomm,
» Ni raio d’ezhan he varo
» Hor c’hredet an nep a garo ! »
Ar c'’ad pa glevas ar c’helou
A zavaz flear, e’n he bragou.
« Kenavezo, va c’hamarad, »
A lavar hi da eun houad
A loje e tal e c’hichen,
« Mont a raan : ne ’ m gueli mui ken ! »
— Ha perak, eme an houad,
Mont, evel-se, da c’haloupad ?
Korn hebed n’euz var ho tal
Piou a gredfe klask ho trouzal ?
— « Kenderv Iann, ha va diouskouarn
» Kelt a daou viz eur forc’h houarn ?
» Evit kerniel ’ vint kemeret,
» Hag e’n ber me a ve flemmet.
» Pa glasker noazout d’an hentez
» E kaver mad pep digarez. »
Me a zounj d’in, evit eur c’had,
Al loenik rous a gomze mad.